Det bekreftet Vidar Løfshus på pressekonferansen mandag.

– Det har vært en del slitasje på laget mellom utøvere og trener. Tor Arne følger ikke allroundlandslaget neste sesong, sier Løfshus.

Hetland har ett år igjen av kontrakten med Norges Skiforbund, og Løfshus uttalte at skiforbundet ønsker å ha ham med videre.

– Vi ser på løsninger der vi kan beholde ham. Han er et stort trenertalent og et stort ledertalent. Vi ønsker å ta vare på ham i en posisjon i skiforbundet, sier Løfshus.

Langrennslandslagene 2018/2019-sesongen Ekspandér faktaboks Kvinner: Maiken Caspersen Falla, Astrid Uhrenholdt Jacobsen, Mari Eide (ny), Ingvild Flugstad Østberg, Therese Johaug, Ragnhild Haga, Heidi Weng, Kathrine Harsem, Tiril Udnes Weng (ny), Kari Øyre Slind. Sprint, menn: Petter Northug, Finn-Hågen Krogh, Johannes Høsflot Klæbo, Pål Golberg, Sondre Turvoll Fossli, Sindre Bjørnestad Skar, Eirik Brandsdal. Allround, menn: Didrik Tønseth, Niklas Dyrhaug, Martin Johnsrud Sundby, Hans Christer Holund, Sjur Røthe, Emil Iversen og Simen Hegstad Krüger.

Northug tilbake på landslaget: – Kan bli like god som før

Nossum tar over

Løfshus jobber nå med å finne en som erstatter Hetland som trener. Foreløpig tar Eirik Myhr Nossum over. Han har fungert i en rolle på både sprint- og allroundlandslaget, men blir en midlertidig løsning inntil Løfshus har Hetlands erstatter på plass.

– Eirik har ansvaret i Sulitjelma om 14 dager når vi skal dit. Han er et godt navn, men ingenting er avgjort foreløpig, sier Løfshus.

Etter at han la opp som skiløper ble Hetland trener i Tyskland. Etter hvert gikk ferden videre til Sveits og deretter Canada.